Illum għall-ħabta ta' nofsinhar neqsin kwart (1145hrs), il-Pulizija ġew infurmati li kien hemm persuna li sfat milquta minn vettura fi Triq l-Iklin, Iklin. Raġel ta' 74 sena residenti Ħ'Attard qed isofri minn ġrieħi gravi wara li safa' milqut minn karozza tat-tip Peugeot 308 misjuqa minn mara ta' 38 sena li dak il-ħin kienet qegħda tirriversja. L-inċident seħħ għall-ħabta ta' 11.45 fi Triq l-Iklin, Iklin. Bil-każ ġiet infurmata l-Maġistrat tal-Għassa Dr G Vella LL.D li ordnat li ssir inkjesta u ħatret diversi esperti sabiex jassistuha. L-investigazzjonijiet tal-Pulizija għadhom għaddejjin.